text: গ্যারেথ ফ্রাঙ্ক বেল (; জন্ম: ১৬ জুলাই ১৯৮৯; গ্যারেথ বেল নামে সুপরিচিত) হলেন একজন ওয়েলশ পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব রিয়াল মাদ্রিদের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা বাম পার্শ্বীয় খেলোয়াড় হিসেবে খেলে থাকেন।
  
  ওয়েলশ ফুটবল ক্লাব কার্ডিফ সিভিল সার্ভিসের হয়ে খেলার মাধ্যমে বেল ফুটবল জগতে প্রবেশ করেন; অতঃপর সাউদাম্পটনের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ২০০৫–০৬ মৌসুমে, সাউদাম্পটনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। সাউদাম্পটনে তিনি ২ মৌসুম অতিবাহিত করেছেন; যেখানে তিনি ৪০ ম্যাচে ৫টি গোল করেছেন। পরবর্তীতে তিনি ইংরেজ ক্লাব টটেনহ্যাম হটস্পারের হয়ে খেলেছেন। ২০১৩–১৪ মৌসুমে, তিনি তৎকালীন বিশ্ব রেকর্ড প্রায় ১০১ মিলিয়ন ইউরোর বিনিময়ে টটেনহ্যাম হটস্পার হতে স্পেনীয় ফুটবল ক্লাব রিয়াল মাদ্রিদে যোগদান করেছেন।
  
  ২০০৫ সালে, বেল ওয়েলসের হয়ে আন্তর্জাতিক পর্যায়ে অভিষেক করেন, যেখানে তিনি এপর্যন্ত ৮০-এর অধিক ম্যাচে ৩০-এর অধিক গোল করেছেন। তিনি ওয়েলসের হয়ে উয়েফা ইউরো ২০১৬-এ অংশগ্রহণ করেছেন।
  
  ব্যক্তিগতভাবে, বেল বেশ কিছু পুরস্কার জয়লাভ করেছেন, যার মধ্যে ২০১৮ সালে ফিফা ক্লাব বিশ্বকাপ গোল্ডেন বল এবং ২০১০ সালে বিবিসি ওয়েলস বর্ষসেরা ক্রীড়াবিদ পুরস্কার জয় অন্যতম। দলগতভাবে, ঘরোয়া ফুটবলে, বেল এপর্যন্ত ১৩টি শিরোপা জয়লাভ করেছেন, যার সবগুলো তিনি রিয়াল মাদ্রিদের হয়ে জয়লাভ করেছেন।
  
  পরিসংখ্যান
  
  ক্লাব
  
  আন্তর্জাতিক
  
  তথ্যসূত্র
  
  বহিঃসংযোগ
  
   রিয়াল মাদ্রিদের প্রাতিষ্ঠানিক ওয়েবসাইটে গ্যারেথ বেল 
   
   
   
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৮৯-এ জন্ম
  বিষয়শ্রেণী:ওয়েলসীয় ফুটবলার
  বিষয়শ্রেণী:ফুটবল উইঙ্গার
  বিষয়শ্রেণী:ইংরেজ ফুটবল লীগের খেলোয়াড়
  বিষয়শ্রেণী:প্রিমিয়ার লীগের খেলোয়াড়
  বিষয়শ্রেণী:লা লিগার খেলোয়াড়
  বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড়
  বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
  বিষয়শ্রেণী:২০১৬ উয়েফা ইউরোর খেলোয়াড়
  বিষয়শ্রেণী:উয়েফা চ্যাম্পিয়নস লীগ বিজয়ী খেলোয়াড়
  বিষয়শ্রেণী:স্পেনে প্রবাসী ফুটবলার
  বিষয়শ্রেণী:সাউদাম্পটন ফুটবল ক্লাবের খেলোয়াড়
title: গ্যারেথ বেল